EkBass/fiwiki-20250220-pages-articles huggingface dataset:
Iván Zamorano

Iván Luis Zamorano Zamora (s. 18. tammikuuta 1967 Maipú, Chile) on chileläinen entinen jalkapalloilija, pelipaikaltaan hyökkääjä. Häntä pidetään yleisesti yhtenä Chilen kaikkien aikojen parhaista pelaajista. Zamorano tuli tunnetuksi huikeasta ponnistusvoimastaan ja vahvasta pääpelitaidostaan. Zamorano edusti urallaan seuratasolla kotimaassaan Cobresalia ja Colo-Coloa, Sveitsissä FC St. Gallenia, Espanjassa Sevillaa ja Real Madridia, Italiassa Internazionalea sekä Meksikossa Américaa. Hän saavutti muun muassa Espanjan-mestaruuden ja Pichichin Espanjan liigan parhaana maalintekijänä Real Madridin riveissä vuonna 1995 sekä UEFA Cupin voiton Interin riveissä vuonna 1998. Chilen maajoukkueessa Zamorano pelasi vuosina 1987–2001 yhteensä 69 ottelua ja teki niissä 34 maalia. Hän kuului Chilen joukkueeseen vuoden 1998 MM-kisoissa. Zamorano oli myös voittamassa olympiapronssia Chilen riveissä vuoden 2000 kesäolympialaisissa. Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta. == Lähteet == Luokka:Chileläiset jalkapalloilijat Luokka:Chileläiset olympiamitalistit Luokka:FIFA 100 Luokka:Vuonna 1967 syntyneet Luokka:Elävät henkilöt
Ižman piiri

Ižman piiri (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 18 400 neliökilometriä. Asukkaita on 19 700 henkeä (vuonna 2009). Ižman piiri sijaitsee Komin tasavallan pohjoisosassa. Koillisessa se rajoittuu Usinskiin, idässä Petšoran piiriin, etelässä Sosnogorskin piiriin ja Uhtaan sekä lännessä Ust-Tsilman piiriin. Piirin kautta virtaa Petšora ja sen sivujoki Ižma. Piiriin kuuluu 10 maalaiskuntaa: Brykalansk, Ižma, Keltšijur, Kipijevo, Krasnobor, Mohtša, Njašabož, Sisjabsk, Štšeljajur ja Tom. Hallinnollinen keskus on Ižman kylä, josta on 544 kilometriä tasavallan pääkaupunkiin Syktyvkariin. Seudun kantaväestöä ovat Ižman komit. Vuoden 2002 väestönlaskennan mukaan 90,4 % piirin asukkaista on komeja, 7,9 % venäläisiä, 0,8 % ukrainalaisia ja 0,2 % valkovenäläisiä. Tärkein elinkeino on maatalous, joka on erikoistunut perunan viljelyyn sekä maidon ja lihan tuotantoon. Vuonna 2004 aloitettiin öljyn poraus. Monikansallinen öljy-yhtiö aloitti koeporaukset suojelualueella Ižman piirissä 1990-luvun lopulla. Paikallisen väestön keskuudessa noussut kansanliike ja kansalaisjärjestöt onnistuivat lopettamaan yhtiön toiminnan alueella. Kansalaisliike haastoi yhtiön oikeuteen ja voitti jutun. Lisäksi paikallisen väestön onnistui tehdä öljy-yhtiö Lukoilin kanssa sopimus, jossa yhtiö lupaa osan voitoistaan alueellisen kehityksen tueksi.Artikkeli Lippu- lehdessä 2/2006 Paikallisen väestön keskuudessa kannatusta saaneen kansalaisliikkeen jäseniä valittiin vuoden 2003 vaaleissa paikalliseen hallintoon ja samalla syrjäytettiin aiemmin hallinnut bisneseliitti. ==Lähteet== ==Aiheesta muualla== * Ižman piirin sivusto *
Jacey Harper

Jacey Harper (s. 20. toukokuuta 1980) on trinidadtobagolainen pikajuoksija. Harper osallistui Edmontonin MM-kisoihin 2001, joissa hän karsiutui 100 metrin juoksun alkuerissä. Hän oli mukana Trinidad ja Tobagon 4 x 100 metrin viestijuoksujoukkueessa, joka sijoittui viestissä kolmanneksi. Myöhemmin joukkue nousi hopealle Yhdysvaltain Tim Montgomeryn doping-käryn ansiosta. Harper karsiutui Helsingin MM-kisoissa 2005 100 metrin toisissa alkuerissä, mutta voitti viestissä jälleen MM-hopeaa. Kansainyhteisön kisoissa 2006 hän karsiutui 100 metrillä välierissä. ==Ennätykset== * 100 metrin juoksu: 10,10 (2005) * 200 metrin juoksu: 20,65 (2005) ==Lähteet== * Luokka:Trinidadtobagolaiset pikajuoksijat Luokka:Vuonna 1980 syntyneet Luokka:Elävät henkilöt
Andrae Williams

Andrae Williams (s. 12. heinäkuuta 1983) on bahamalainen pikajuoksija. Williams oli mukana Bahaman viestijoukkueessa, joka sijoittui Ateenan olympialaisissa 2004 4 x 400 metrin viestijuoksussa kuudenneksi. Hän osallistui seuraavana vuonna Helsingin MM-kisoihin, joissa karsiutui 400 metrin juoksun alkuerissä. Viestissä hän oli mukana voittamassa MM-hopeaa. Osakan MM-kilpailuissa 2007 Williams karsiutui 400 metrin juoksun välierissä mutta saavutti jälleen viestijuoksussa hopeaa. Myös Pekingin olympialaisissa 2008 hän oli mukana hopealle juosseessa Bahaman joukkueessaPeking 2008: M4x400 m viesti, IAAF, viitattu 6.9.2008. Kilpailussa voiton vei Yhdysvallat. ==Ennätykset== * 200 metrin juoksu: 20,81 (2006) * 400 metrin juoksu: 44,90 (2005) ==Lähteet== * Luokka:Bahamalaiset pikajuoksijat Luokka:Bahamalaiset olympiamitalistit Luokka:Vuonna 1983 syntyneet Luokka:Elävät henkilöt
Jumalanäidin ennusmerkki

Jumalanäidin ennusmerkki (, ) on yksi vanhimmista ja kuuluisimmista ikonityypeistä. Se tunnetaan myös venäjästä tulevalla nimellä Znamenie, kreikkalaisilla nimillä Pangaia ja Platytera (Πλατυτέρα) ja latinasta tulevalla nimellä orantti. Ikonissa Jumalanäiti, Neitsyt Maria, on kuvattu seisovana tai puolivartalokuvana rukoilevassa asennossa kädet koholla ja hänen rintansa päälle on valokehään tai ilman sitä kuvattu Jeesus-lapsi. Ortodoksinen kirkko kunnioittaa ikonia ja Jumalanäidin muistoa vuosittain marraskuun 27. päivänä. == Aiheesta muualla == *Ortodoksi.net / Jumalanäidin Ennusmerkki -ikoni Luokka:Ikonityypit Luokka:Neitsyt Marian kuvatyypit
Martin Campbell

Martin Campbell (s. 24. lokakuuta 1943 Hastings, Uusi-Seelanti) on uusiseelantilainen elokuva- ja televisio-ohjaaja. Campbell ohjasi vuonna 1995 ensi-iltansa saaneen James Bond -elokuvan 007 ja kultainen silmä, joka on Pierce Brosnanin ensiesiintyminen Bondin roolissa. Marraskuussa 2006 ensi- iltansa saaneessa Casino Royalessa Campbell ohjasi taas uutta Bond-näyttelijää Daniel Craigia. Campbell on ohjannut myös Zorro-elokuvat Zorron naamio (1998) ja Zorron legenda (2005), joissa pääosia esittivät Antonio Banderas ja Catherine Zeta-Jones. Televisiotuotannoista Campbellin tunnetuin teos on BBC:n tuottama vuonna 1985 valmistunut sarja Pimeyden ytimessä, josta hän sai British Academy Television Award -palkinnon parhaasta ohjauksesta. == Filmografia == * Tytön kallein tavara (The Sex Thief, 1973) * Sekoilua filmistudiossa (Eskimo Nell, 1975) * Frankie & Johnnie (1985) * Lain kahdet kasvot (Criminal Law, 1988) * Puolustuskyvytön (Defenseless, 1990) * Pako Absolomista (No Escape, 1994) * 007 ja kultainen silmä (GoldenEye, 1995) * Zorron naamio (The Mask of Zorro, 1998) * Vertical Limit (2000) * Yli rajojen (Beyond Borders, 2003) * Zorron legenda (The Legend of Zorro, 2005) * Casino Royale (2006) * Pimeyden ytimessä (Edge of Darkness, 2010) * Green Lantern (2011) == Aiheesta muualla == * Luokka:Uusiseelantilaiset elokuvaohjaajat Luokka:Vuonna 1943 syntyneet Luokka:Elävät henkilöt Luokka:BAFTA-palkinnon saajat
Phil Laak

Philip Courtney ”Unabomber” Laakhttp://www.partouchepokertour.com/blog/fr/wp- content/2010/09/chip_count_jour2-JOUR-2.pdf (s. 8. syyskuuta 1972 Dublin) on irlantilais-yhdysvaltalainen pokeriammattilainen. Nykyään hän asuu Los Angelesissa, Kaliforniassa. Laak voitti World Poker Tourin kutsukilpailun helmikuussa 2004. Tämän lisäksi hän on ollut finaalipöydässä kahdesti (toisen tuotantokauden Battle of Champions ja 2005 Five Diamond World Poker Classic). Vuonna 2005 World Series of Pokerissa (WSOP) hän sijoittui toiseksi $2,500 Pot limit Hold ’em -kilpailussa Johnny Chanin jälkeen. Laak on pelannut television pokeriohjelmissa High Stakes Poker ja Poker After Dark. Hän seurustelee WSOP- rannekkeen voittaneen näyttelijän Jennifer Tillyn kanssa. Lempinimensä Laak on saanut siitä, että muistuttaa käyttämässään hupparissa Theodore ”Unabomber” Kaczynskia. Toukokuussa 2023 Laakin turnausansiot ylittivät 3,8 miljoonaa dollaria. Yhdessä ystävänsä, pokeriammattilaisen Antonio Esfandiarin kanssa Laak esiintyy televisiosarjassa I Bet You, jossa kaksikko lyö vetoa keskenään erilaisista haasteista. == Lähteet == == Aiheesta muualla == * Luokka:Irlantilaiset pokerinpelaajat Luokka:Vuonna 1972 syntyneet Luokka:Elävät henkilöt
Kullervo Jylhä

Esko Kullervo Jylhä (16. huhtikuuta 1931 – 15. helmikuuta 1998) oli 1940–1990-luvuilla vaikuttanut kauhavalainen tunnettu tanssimuusikko sekä harmonikansoittaja. Kullervo Jylhä on muusikko Tapani Kankaan isoisä. Kullervo Jylhän Tangoyhtye oli aikoinaan yksi kotimaisen tanssimusiikin huippunimiä joka kiersi Pohjanmaan tanssilavoja ahkerasti 1950-70 -luvuilla. Tanssiyleisö äänesti yhtyeen maakunnan suosituimmaksi kuusi kertaa Kauhajoen Kasinolla. Orkesterin jäsenet olivat \- Kullervo Jylhä, harmonikka \- Esko Alanen, laulu ja basso \- Urho Innanen, saksofoni \- Osmo Ylitalo, kitara \- Juhani Kankaanpää, rummut Innasen jäätyä eläkkeelle hänen poikansa Reijo Innanen astui riveihin urkuriksi. Reijo siirtyi myöhemmin ravitsemusliikealalle, ja veti tamperelaista Paapan Kapakkaa, jonka yhtyessä hän soittaa edelleen. Luokka:Suomalaiset harmonikansoittajat Luokka:Suomalaiset muusikot Luokka:Vuonna 1931 syntyneet Luokka:Vuonna 1998 kuolleet
Prepress

Prepress on painotuotteen valmistuksen yhteydessä käytetty termi, jolla tarkoitetaan ennen varsinaista painamista tapahtuvia työvaiheita. Prepress- toimintoihin kuuluvat tekstin- ja kuva-aineiston käsittely tuotteen layoutista painoprosessin vaatimaan muotoon. Erillisiin työvaiheisiin kuuluvat mm. tekstinvalmistus, kuvanvalmistus, sivunvalmistus, taittaminen ja arkkiasemointi. Myös graafista suunnittelua voidaan tehdä prepressin yhteydessä. Digitaalisen työnkulun yleistyttyä ovat eri toimintojen rajat hälvenemässä. Kirjapainoissa näitä työvaiheita tekee painopinnanvalmistaja. Luokka:Kirjapainotaito
BOSS

BOSS on japanilainen kitaralle ja bassolle efektilaitteita valmistava, Roland Corporationiin kuuluva yhtiö. Tunnetuimpia yhtiön tuotteita ovat eriväriset, mutta ulkomuodoltaan lähes identtiset pedaalit eri tarkoituksia kuten säröä, flangeria tai chorusta varten. BOSS tekee myös usean tyyppisiä multiefektilaitteita joissa on valmiina erilaisia esiasetuksia, esimerkiksi särömallinnuksia ja Wah-wah -pedaali, jota voi vaihtoehtoisesti käyttää muiden efektien ohjaamiseen. Lisäksi ne tarjoavat muistipaikkoja omien asetuksien tallentamiseen. == Historia == Roland-yhtiö päätti aloittaa kitaroille omistetun tytäryhtiön 1970-luvun alkupuolella, annettiin sille nimeksi MEG (Musical Engineering Group). Myöhemmin yhtiö kuitenkin vaihtoi nimen enemmän asennetta omaavaan BOSSiin. Ensimmäinen BOSS-tuote, eräänlainen etuvahvistin B-100 The BOSS, julkaistiin vuonna 1974. BOSS-yhtiötä ei kuitenkaan ollut tällöin vielä perustettu, joten tuote kantoi vielä Rolandin nimeä. BOSSin ensimmäinen varsinainen efektipedaali, CE-1 Chorus Ensemble tuli markkinoille vuonna 1976, ja sai heti jonkinlaista suosiota ammattimuusikkopiireissä. Myöhemmin, seuraavien kahdenkymmenen vuoden aikana julkaistut lukuisat särö-, ja efektipedaalit, joista kuuluisimpia muun muassa DS-1 Distortion, OD-1 Overdrive, MT-2 Metal Zone sekä AC-1 Acoustic Simulator, ovat taanneet BOSSin laitteille merkittävän ja tunnetun aseman niin harrastelijoiden, kuin ammattilaistenkin käytössä, studiossa ja livenä. Myös multiefektilaitteet, joista tunnetuimpia ovat ME-sarja sekä GT-sarja ovat saavuttaneet paljon suosiota. Ensimmäinen multiefektilaite, vuonna 1988 markkinoille tullut ME-5 saavutti suuren suosion pian julkaisunsa jälkeen kätevyytensä vuoksi, laite sisälsi ison määrän erilaisia efektejä ja särömallinnuksia sekä kitaran viritysmittarin yhdessä jalkiossa. ==Tuotteet== BOSS on julkaissut seuraavanlaisia tuotteita: ===Pedaaleja=== * Compressor (CS-sarja) * Särö (DS-, MT-, MD-, ML-, HM- ja OS-sarja) * Overdrive (OD-, BD-, OS- ja SD-sarja) * Fuzz (FZ-sarja) * Flanger (BF- ja HF-sarja) * Chorus (CE-, DC-, ja CH-sarja) * Phase Shifter (PH-sarja) * Reverb (RV-sarja) * Delay (DM-, DSD- ja DD-sarja) * Noise supressor (NF- ja NS-sarja) * Akustis-simulaattorit (AC-sarja) * Oktaavipedaalit (OC-sarja) * Auto Wah (AW-, TW-, ja FT-sarja) * Virittimet (TU-sarja) ==BOSSin tuotteita käyttäneitä artisteja== *Kurt Cobain *Stephen Carpenter *Dave Navarro *John Petrucci *Yngwie Malmsteen *Joe Perry *Mick Thomson *Dave Grohl *Prince *Avenged Sevenfold *Korn *The Prodigy *Michael Schenker *Red Hot Chili Peppers *Bill Hota & Pulvers *Marty Friedman *Mikael Åkerfeldt ==Lähteet== == Aiheesta muualla == Luokka:Japanilaiset elektroniikkayhtiöt Luokka:Tavaramerkit
Anoraknophobia

Anoraknophobia on Marillionin vuonna 2001 julkaistu, 12. studioalbumi. Yhtye pyysi fanejaan rahoittamaan albumia tilaamalla sen etukäteen jo ennen nauhoituksia. Keino osoittautui toimivaksi ja ennakkotilauksia saatiin yli 12 500. Kaikki ennakkoon tilanneet saivat albumista tupla-CD-version. Niiden, jotka tekivät tilauksensa ennen tiettyä päivämäärää, nimet löytyvät tupla-CD:n mukana tulleesta vihkosesta. ==Kappaleet== # # # # # # # # Bonus-CD:llä on seuraavat kappaleet: # # # # #Number One (Recording Video) #Map of the World (Behind-the-Scenes Recording Video) Luokka:Marillionin albumit Luokka:Vuoden 2001 albumit
Championnat National

Championnat National on Ranskan kolmanneksi korkein jalkapallon sarjataso. Sarja on perustettu vuonna 1993 nimellä National 1, ja siinä pelaa nykyisin 18 joukkuetta. Nationalissa pelataan kaksinkertainen kausi, eli kaikki seurat kohtavaat kauden mittaan kahdesti. Näin joukkuetta kohden tulee ottelumääräksi 34. Kauden päätteeksi kolme parasta joukkuetta nousevat seuraavaksi kaudeksi Ligue 2:hön, ja neljä viimeistä joukkuetta putoavat maan amatöörisarjaan National 2:een. == Joukkueet kaudella 2021-2022 == *Annecy *Avranches *Bastia- Borgo *Boulogne *Bourg-Péronnas *Chambly *Châteauroux *Cholet *Concarneau *Créteil *Laval *Le Mans *Orléans *Red Star *Stade Briochin *Sedan *Sète *Villefranche == Aikaisemmat voittajat == * 1993–94: La Berrichonne de Châteauroux * 1994–95: FC Lorient-Bretagne Sud * 1995–96: Sporting Toulon Var * 1996–97: Nîmes Olympique * 1997–98: AC Ajaccio * 1998–99: CS Louhans- Cuiseaux * 1999–00: AS Beauvais Oise * 2000–01: Grenoble Foot 38 * 2001–02: Toulouse FC * 2002–03: Besançon Racing Club * 2003–04: Stade de Reims * 2004–05: Valenciennes FC * 2005–06: Chamois Niortais FC * 2006–07: Clermont Foot * 2007–08: Vannes OC * 2008–09: FC Istres * 2009-10: Evian Thonon Gaillard FC * 2010-11: SC Bastia * 2011-12: Nîmes Olympique * 2012–13: US Créteil-Lusitanos * 2013–14: US Orléans * 2014-15: Red Star * 2015-16: RC Strasbourg * 2016-17: Châteauroux * 2017-18: Red Star * 2018-19: Rodez AF * 2019-20: Pau FC * 2020-21: SC Bastia * 2021-22: Stade Lavallois * 2022-23: US Concarneau * 2023-24: Red Star Luokka:Ranskan jalkapallosarjat
David Yates

David Yates (s. 1963 St Helens, Merseyside) on englantilainen elokuva- ja televisio-ohjaaja. Hän on työskennellyt laajalti brittiläisessä televisiossa, pääasiassa BBC:llä. Parhaiten Yates tunnetaan Harry Potter -elokuvasarjasta, johon hän ohjasi elokuvat Harry Potter ja Feeniksin kilta (2007), Harry Potter ja puoliverinen prinssi (2009), Harry Potter ja kuoleman varjelukset, osa 1 (2010) ja Harry Potter ja kuoleman varjelukset, osa 2 (2011). Hän on ohjannut myös Potterin maailmaan sijoittuvan elokuvan Ihmeotukset ja niiden olinpaikat, joka sai ensi-iltansa marraskuussa 2016. ==Filmografia== Vuosi Nimi Alkuperäinen nimi Rooli/tehtävä Laji Huomioita 1988 When I Was a Girl Ohjaaja/tuottaja/käsikirjoittaja 1991 The Weaver's Wife Ohjaaja/käsikirjoittaja 1991 Oranges and Lemons Ohjaaja 1992 Good Looks Ohjaaja 1994 Moving Pictures Ohjaaja TV-sarja 1 jakso 1994–1995 The Bill Ohjaaja TV-sarja 5 jaksoa 1995 Tale of Three Seaside Towns Ohjaaja/tuottaja TV-sarja 1996 Punch Ohjaaja 1998 The Tichborne Claimant Ohjaaja 2000 Synnit The Sins Ohjaaja TV-sarja 3 jaksoa 2001 Toinen maailma The Way We Live Now Ohjaaja TV-sarja 2002 Rank Ohjaaja 2003 Valta pelissä State of Play Ohjaaja TV-sarja 2003 The Young Visiters Ohjaaja 2004 Seksiorjat Sex Traffic Ohjaaja 2005 Tyttö kahvilassa The Girl in the Café Ohjaaja 2007 Harry Potter ja Feeniksin kilta Harry Potter and the Order of the Phoenix Ohjaaja Elokuva 2009 Harry Potter ja puoliverinen prinssi Harry Potter and the Half-Blood Prince Ohjaaja Elokuva 2010 Harry Potter ja kuoleman varjelukset, osa 1 Harry Potter and the Deathly Hallows: Part I Ohjaaja Elokuva 2011 Harry Potter ja kuoleman varjelukset, osa 2 Harry Potter and the Deathly Hallows: Part II Ohjaaja Elokuva 2016 Tarzanin legenda The Legend of Tarzan Ohjaaja Elokuva 2016 Ihmeotukset ja niiden olinpaikat Fantastic Beasts and Where to Find Them Ohjaaja Elokuva 2018 Ihmeotukset: Grindelwaldin rikokset Fantastic Beasts: The Crimes of Grindelwald Ohjaaja Elokuva 2022 Ihmeotukset: Dumbledoren salaisuudet Fantastic Beasts: The Secrets of Dumbledore Ohjaaja Elokuva == Aiheesta muualla == * Luokka:Brittiläiset elokuvaohjaajat Luokka:Vuonna 1963 syntyneet Luokka:Elävät henkilöt Luokka:BAFTA-palkinnon saajat
Il Saggiatore

Il Saggiatore (suomeksi Vaaka) on Galileo Galilein Roomassa lokakuussa 1623 julkaistu kirjeen muotoon kirjoitettu esseemäinen kiistakirjoitus.http://www.tieteessatapahtuu.fi/027/leikola.pdf Teoksessa Galilei puhuu matematiikan merkityksestä tieteessä: > "Filosofia on kirjoitettu tähän suureen kirjaan, maailmankaikkeuteen, joka > on aina edessämme avoinna. Kirjaa ei kuitenkaan käsitetä, ennen kuin oppii > ymmärtämään kieltä ja lukemaan kirjaimia joilla se on kirjoitettu. Se on > kirjoitettu matematiikan kielellä, ja sen aakkosina ovat kolmiot, ympyrät ja > muut geometriset kuviot, joita ilman on ihmisen mahdotonta ymmärtää siitä > sanaakaan. Ilman niitä vaellamme vain pimeässä labyrintissa." − Galileo Galilei 1622. (Suomeksi: Leikola & Markkanen 1987, s. 23.) ==Lähteet== Luokka:Galileo Galilei Luokka:Fysiikan historia Luokka:1600-luvun kirjat
Nezavisimaja gazeta

Nezavisimaja gazeta (, "Riippumaton sanomalehti") on yksi nyky-Venäjän suurista sanomalehdistä, joka keskittyy ajankohtaisiin yhteiskunnallisiin, poliittisiin ja kulttuurisiin kysymyksiin. Lehden painos on noin 50 000 ja sen verkkosivustolla on päivittäin 70 000 kävijää. Boris Berezovski omisti lehden vuoteen 2005, jolloin hän myi sen Konstantin Remtšukoville. Remtšukov toimii myös lehden päätoimittajana. ==Aiheesta muualla== *Nezavisimaja gazeta luokka:Venäläiset sanomalehdet
Casino Royale (vuoden 1967 elokuva)

Casino Royale (Casino Royale) on brittiläinen, satiirinen James Bond -elokuva vuodelta 1967, jonka ovat ohjanneet Ken Hughes, John Huston, Joseph McGrath, Robert Parrish ja Val Guest. Elokuva perustuu Ian Flemingin samannimiseen romaaniin. Elokuvassa James Bondia näyttelee David Niven. Muissa osissa näyttelevät muun muassa Orson Welles, Peter Sellers, Woody Allen ja Ursula Andress. Casino Royale oli ensimmäinen epävirallinen James Bond -elokuva. Allmovien mukaan elokuva on äärimmäisen sekava, psykedeelinen ja absurdi mestariteos. Elokuvaa voidaan myös pitää Austin Powers -parodiaelokuvien varhaisena edeltäjänä. == Roolit == == Lähteet == == Aiheesta muualla == * Luokka:James Bond -elokuvat Luokka:John Hustonin ohjaamat elokuvat Luokka:Vuoden 1967 brittiläiset elokuvat Luokka:Parodiaelokuvat Luokka:Brittiläiset romaaneihin perustuvat elokuvat
John Hennigan

John Hennigan (s. 10. maaliskuutahttp://www.worldpokertour.com/players/?x=profile&poker- player;=2365) on yhdysvaltalainen pokeriammattilainen. Hänen lempinimensä on "Johnny World". Hennigan on urallaan voittanut kaksi World Series of Poker (WSOP) -turnausta ja yhden World Poker Tour -kisan. WSOP:n pääturnauksessa hän on parhaimmillaan ollut 19. (vuonna 1999). Vuonna 2002 Hennigan voitti Yhdysvaltain pokerimestaruuden (The United States Poker Championship, USPC). 7 500 dollarin sisäänoston no limit hold'em -turnauksessa hän voitti lopun kaksinpelissä Erik Seidelin ja sai palkintona 216 000 dollaria. Vuonna 2005 hän on samassa kisassa viides. Hennigan on Daniel Negreanun lisäksi ainoa pelaaja, jolla on sekä WSOP-, WPT- että USPC- voitto.http://www.pokerlessons.net/poker_player_of_the_month_john_hennigan.php luettu 8.2.2007 Tammikuussa 2007 Hennigan voitti WPT:n Borgata Winter Open -turnauksen. Sen ykköspalkinto oli 1 606 223 dollaria. Elokuussa 2007 Henniganin pokeriuran turnausansiot ylittivät 2,9 miljoonaa dollaria. Pokerin lisäksi Hennigan on erinomainen poolinpelaaja ja pelasi sitä ammattilaisena ennen pokeriuraansa.http://pokerdb.thehendonmob.com/player.php?a=b&n;=118 luettu 8.2.2007http://www.worldpokertour.com/players/?x=profile&poker- player;=2365 luettu 8.2.2007 == WSOP-rannekkeet == Vuosi Turnaus Voittosumma (USD) 2002 $ 2,000 H.O.R.S.E. 117 320 2004 $ 5,000 Limit Hold'em 325 360 == Lähteet == == Aiheesta muualla == * WPT:n profiili * John Hennigan Wins Borgata Winter Poker Open * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
SmackDown

SmackDown! on World Wrestling Entertainmentin tuottama showpainiohjelma. Yhdysvalloissa ohjelma näytetään FOX-kanavalla, ja Suomessa ohjelmaa esitettiin lyhennettynä versiona kolmen viikon viiveellä Subtv 29. joulukuuta 2006 asti. Maksullinen tv-kanava MTV3 MAX alkoi esittää SmackDown!ia kesäkuussa 2007. Viimeisen kerran SmackDown nähtiin Suomen televisiossa 30. joulukuuta 2010 kun MTV3 MAX päätti lopettaa sen esittämisen. Ohjelma palaa ruutuun uudelleen huhtikuussa 2021. Ensimmäinen jakso nähdään 10.4.Showpaini rymistelee ruutuun! RAW ja Smackdown -lähetykset starttaavat Subilla WWE loi ohjelman vuonna 1999 kilpaillakseen tuolloisen WCW-showpainipromootion torstaina esitettävää ohjelmaa vastaan. SmackDown! on perinteinen showpainiohjelma, jossa showpaini-otteluiden lomassa rakennetaan juonikuvioita ja sovitaan otteluita tuleviin maksulähetyksiin. 25\. tammikuuta 2008 esitetystä jaksosta lähtien Smackdownia on lähetetty Amerikassa teräväpiirtona. Tammikuussa 2015 Smackdown siirtyi alkuperäiselle esityspäivälleen torstaihin. Heinäkuussa 2016 Smackdownin lähetyspäiväksi vaihtui tiistai. Samalla ohjelmaa alettiin esittämään suorana lähetyksenä. Lokakuussa 2019 lähetyspäiväksi vaihtui perjantai, Smackdownin siirryttyä Fox:ille. == Nykyiset mestarit == * Universal Champion: Roman Reigns * Intercontinental Champion: Gunther * WWE SmackDown Womens Champion: Liv Morgan * WWE SmackDown Tag Team Champions: The Usos ==Toimitusjohtajat== * Stephanie McMahon (18. elokuuta 2002 – 19. lokakuuta 2003) * Paul Heyman (23. lokakuuta 2003 – 22. maaliskuuta 2004) * Kurt Angle (25. maaliskuuta 2004 – 22. elokuuta 2004) * Theodore Long (29. elokuuta) 2004–2008, 2009–1. huhtikuuta 2012 * Vickie Guerrero (1. tammikuuta) 2008–2009, 20. marraskuuta 2009- Longin avustaja on HHH * John Laurinaitis (1. huhtikuuta) 2012–2012, 17. kesäkuuta 2012 * Booker T (3. elokuuta 2012 – 12. heinäkuuta 2013) * Daniel Bryan (11. heinäkuuta 2016 – 10. huhtikuuta 2018) * Paige (10. huhtikuuta 2018 - 18. joulukuuta 2019) ==Selostajat== * Michael Cole * Wade Barrett == Logot == Tiedosto:WWF SmackDown Logo (1999-2001).svg|1999-2001 Tiedosto:Friday Night Smackdown logo 2005.png|2005-2008 Tiedosto:WWESmackdownHD.jpg|2008-2010 Tiedosto:WWE Smackdown Live.jpg|2016-2019 Tiedosto:WWE SmackDown (2019) Logo.svg|2019-2024 Tiedosto:WWE SmackDown (2024) Logo.svg|2024- == Lähteet == Luokka:Showpaini Luokka:Urheiluohjelmat Luokka:UPN:n televisio-ohjelmat Luokka:The CW:n televisio-ohjelmat Luokka:Syfyn televisio-ohjelmat Luokka:USA Networkin televisio-ohjelmat Luokka:Foxin televisio-ohjelmat he:WWE#סמאקדאון
Terry Sawchuk

Terrance Gordon Sawchuk (28. joulukuuta 1929 Winnipeg, Manitoba, Kanada – 31. toukokuuta 1970 New York City, New York, USA) oli kanadalainen jääkiekkoammattilainen, joka pelasi maalivahtina 21 kautta National Hockey Leaguessa seuroinaan Detroit Red Wings, Boston Bruins, Toronto Maple Leafs, Los Angeles Kings ja New York Rangers. 971 pelaamansa ottelun, 447 voittamansa ottelun ja 103:n pelaamansa nollapelin ansiosta hänet lasketaan pelipaikkansa parhaisiin kuuluvaksi. Lukemat olivat 2000-luvulle asti NHL:n ennätyksiä. Stanley Cupin hän voitti neljästi. Hänen mukaansa nimetty palkinto, Terry Sawchuk Trophy, jaettiin vuosina 1976–1983 CHL:n kauden parhaan puolustavan joukkueen maalivahd(e)illeTerry Sawchuk Trophy (CHL) hockeyDB.com. Viitattu 28.5.2011.. Sawchuk kuoli 40-vuotiaana vuonna 1970 vammoihinsa tapeltuaan humalassa joukkuekaverinsa Ron Stewartin kanssa. == Saavutuksia == * 1950–1951 Calder Trophy -palkinto * 1951–1952 Vezina Trophy -palkinto * 1952–1953 Vezina Trophy -palkinto * 1954–1955 Vezina Trophy -palkinto * 1964–1965 Vezina Trophy -palkinto * 1971 Lester Patrick Trophy -palkinto * 1971 hyväksyttiin Hockey Hall of Fameen postuumisti * Detroit Red Wings jäädytti hänen numeronsa 1 * 1998 sijalla 9 parhaana maalivahtina The Hockey News -lehden NHL- painotteisella listalla ”100 suurinta kiekkoilijaa” == Katso myös == * The Hockey Newsin luettelo 100 parhaasta NHL-pelaajasta ==Tilastot== 1946–47 Galt Red Wings OHA-Jr. 30 3,13 2 0 4,32 0 1947–48 Windsor Spitfires OHA-Jr. 4 2,75 1947–48 Windsor Hettche Spitfires IHL 3 3 1,67 0 1947–48 Omaha Knights USHL 54 30 3,21 4 3 1 3,00 0 1948–49 Indianapolis Capitals AHL 67 3,06 2 2 0 4,50 0 1949–50 Indianapolis Capitals AHL 61 3,08 3 8 8 1,50 0 1949–50 Detroit Red Wings NHL 7 4 2,29 1 – – 1950–51 Detroit Red Wings NHL 70 44 1,99 11 6 2 1,68 1 1951–52 Detroit Red Wings NHL 70 44 1,90 12 8 8 0,63 4 1952–53 Detroit Red Wings NHL 63 32 1,90 9 6 2 3,39 1 1953–54 Detroit Red Wings NHL 67 35 1,93 12 12 8 1,60 2 1954–55 Detroit Red Wings NHL 68 40 1,94 12 92,6 11 8 2,36 1 1955–56 Boston Bruins NHL 68 22 2,60 9 91,3 – 1956–57 Boston Bruins NHL 34 18 2,38 2 92,1 – 1957–58 Detroit Red Wings NHL 70 29 2,94 3 90,7 4 0 4,52 0 1958–59 Detroit Red Wings NHL 67 23 3,01 5 89,9 – 1959–60 Detroit Red Wings NHL 58 24 2,69 5 90,8 6 2 2,96 0 1960–61 Detroit Red Wings NHL 38 12 3,23 2 89,9 8 5 2,32 1 1961–62 Detroit Red Wings NHL 43 14 3,28 5 88,7 – 1962–63 Detroit Red Wings NHL 48 21 2,52 3 91,3 11 5 3,18 0 1963–64 Detroit Red Wings NHL 53 25 2,64 5 91,7 13 6 2,75 1 1964–65 Toronto Maple Leafs NHL 36 17 2,56 1 91,4 1 0 3,00 0 1965–66 Toronto Maple Leafs NHL 27 10 3,16 1 90,4 2 0 3,00 0 1966–67 Toronto Maple Leafs NHL 28 15 2,81 2 92,0 10 6 2,65 0 1967–68 Los Angeles Kings NHL 36 11 3,07 2 5 2 3,86 1 1968–69 Detroit Red Wings NHL 13 3 2,62 0 – 1969–70 New York Rangers NHL 8 3 2,91 1 3 0 4,50 0 ==Lähteet== ===Tilastolähteet=== * ===Viitteet=== Luokka:Kanadalaiset jääkiekkomaalivahdit Luokka:Hockey Hall of Fame Luokka:Vezina Trophy -voittajat Luokka:Calder Memorial Trophy -voittajat Luokka:Vuonna 1929 syntyneet Luokka:Vuonna 1970 kuolleet
Heikki Salomaa

Heikki ”Hiski” Juhani Salomaa (17. elokuuta 1959 Helsinki – 1. heinäkuuta 2003 Helsinki) (viitattu 21.2.2023). oli suomalainen muusikko, näyttelijä ja huumoriyhtye Lapinlahden Lintujen perustajajäsen. Salomaalta on julkaistu myös postuumi novellikokoelma Pienet tarinat. == Elämäkerta == Salomaa aloitti näyttelijänä Helsingin Ylioppilasteatterissa 1981. Merkittävin rooli oli Pekka Ruohorahnnan näytelmässä Kylmät jäähyväiset. Hän myös ohjasi Ylioppilasteatterille yhden näytelmän. Salomaa näytteli myös muutamia elokuvarooleja. Niistä ensimmäinen oli päärooli Janne Kuusen elokuvassa Apinan vuosi (1983). (viitattu 21.2.2023). Salomaa alkoi soittaa ja näytellä Vanhan ylioppilastalon edustalla vuonna 1982. Katusoittaminen oli tuohon aikaan vielä Suomessa harvinaista. Seuraavana vuonna hän perusti Timo Erängön ja Ari Kettusen kanssa huumoriyhtye Lapinlahden Linnut. Kolmikko oli kyllästynyt laitosteatteriin ja halusi tehdä jotain omaperäistä ja luovaa. Salomaa lauloi yhtyeessä ja soitti useita eri soittimia. Konserteissaan yhtye esitti musiikin lisäksi sketsejä ja teki myös viihdeohjelmia televisioon. Suosituimmillaan se oli 1980- ja 1990-lukujen vaihteessa. Salomaan viimeiseksi äänitteekseen jäi Lapinlahden Lintujen 12. albumi Kolmas jalka haudassa. Vuonna 2004 julkaistiin Salomaalta jääneistä teksteistä koostettu novellikokoelma Pienet tarinat. == Taiteilijana == Salomaan eläessä hän ja Timo Eränkö kirjoittivat suurimman osan Lapinlahden Lintujen sanoituksista. Jussi Ahlrothin mukaan niiden tavaramerkki oli ”kummallinen mutta helposti ymmärrettävä huumori”. == Yksityiselämä == Salomaa seurusteli näyttelijä Tiina Bergströmin kanssa 1980-luvun alkupuolella. Vuonna 1994 hän avioitui vaimonsa Marjo Salomaan kanssa ja liitto kesti aina Salomaan kuolemaan saakka. Marjo Salomaa toimii laulajana ainakin yhdellä Lapinlahden Lintujen albumilla. Pariskunta sai vuonna 1997 Jussi-pojan. Salomaa harrasti vapaa-ajallaan nyrkkeilyä. Salomaa menehtyi vain 43-vuotiaana sydänlihaksen laajentumisen aiheuttamaan sairauskohtaukseen.Pienet tarinat 2004, s. 8. Hänet on haudattu Kulosaaren hautausmaalle. == Filmografia == ===Elokuvat=== * Apinan vuosi (1983) * V. Y. Vihdoinkin yhdessä (1986) * Ariel (1988) * Mestari (1992) * 10-07: L'affaire Zeus (1995) ===TV-sarjat=== * Seitsemän kuolemansyntiä (1988) * Maailman kahdeksan ihmettä (1990) * Kuudesti laukeava (1992) * Lapinlahden Linnut Show (1993) * Lapinlahden Linnut (1995) * Kotikatu (1996) == Bibliografia == * == Lähteet == == Aiheesta muualla == * * Luokka:Lapinlahden Lintujen jäsenet Luokka:Suomalaiset näyttelijät Luokka:Suomalaiset laulajat Luokka:Suomalaiset sanoittajat Luokka:Vuonna 1959 syntyneet Luokka:Vuonna 2003 kuolleet
Fundão

Fundão on kunta Portugalissa, joka sijaitsee Castelo Brancon piirissä. Sen pinta-ala on 700,2 km² ja asukasluku noin 29 000\. Väestöntiheys on 42/km². Kunnan juhlapäivä on 15. syyskuuta. Kunta tuottaa paljon esimerkiksi persikkaa, oliiviöljyä, viiniä, paperimassaa ja vihanneksia. ==Freguesiat== *Alcaide *Alcaria *Alcongosta *Alpedrinha *Barroca *Bogas de Cima *Capinha *Castelejo *Castelo Novo *Enxames *Fatela *Grande Fundão *Janeiro de Cima e Bogas de Baixo *Lavacolhos *Orca *Pêro Viseu *Póvoa de Atalaia e Atalaia do Campo *Silvares *Soalheira *Souto da Casa *Telhado *Três Povos *Vale de Prazeres e Mata da Rainha ==Lähteet== ==Aiheesta muualla== Fundao Luokka:Região Centro
Montauk

Montauk on kunnallishallinnoton yhteisö Long Islandilla, Yhdysvaltojen New Yorkin osavaltiossa. Alue kuuluu East Hamptonin kuntaan. Asukkaita on noin 4 000\. Paikka on saanut nimensä montauk-intiaaneista. Tunnettuja paikkoja ovat muun muassa Montauk Beach ja paikallinen majakka. Elokuva Tahraton mieli sijoittuu monin paikoin Montaukiin. Elokuvan päähenkilö Joel Barish tapaa siellä tyttöystävänsä Clementine Kruzynskin vuonna 2002 ja lähtee sinne junalla ystävänpäivänä 2004. == Aiheesta muualla == Luokka:Suffolkin piirikunta (New York) Luokka:New Yorkin kunnallishallinnottomat alueet
Pisan yliopisto

thumb|250px|Koulurakennus yliopiston kasvitieteellisessä puutarhassa. Pisan yliopisto () on Italian tunnetuimpia yliopistoja. Se sijaitsee Pisassa Toscanan alueella. Muodollisesti se perustettiin 3. syyskuuta 1343 Paavi Klemens VI:n käskykirjeellä, vaikkakin Pisassa on pidetty lakiluentoja 1000-luvulta lähtien. Keskiajalla yliopistossa opetettiin teologiaa, oikeustiedettä, kanonista oikeutta ja lääketiedettä. 1400-luvun alkupuoli oli yliopistolle vaikea, koska Pisan kaupunkivaltio kukistui vuonna 1406. Saman vuosisadan loppupuolella toiminta alkoi uudelleen ja Palazzo della Sapienza- niminen rakennus saatiin yliopiston käyttöön. Yliopiston akateeminen tiedepuutarha Orto botanico di Pisa on perustettu vuonna 1544 ja se on Euroopan vanhin. Pisalaissyntyinen Galileo Galilei tuli yliopistoon opiskelijaksi vuonna 1581 ja toimi siellä matematiikan professorina 1589–1592.Pisan yliopiston historiaa. Viitattu 5.11.2016. Italian kuningaskunnan aikana Pisan yliopisto kehitti erityisesti kielitieteen tutkimusta ja opetusta sekä poliittista debattia. Nykyisin yliopistossa on 20 eri tiedekuntaa. ==Lähteet== == Aiheesta muualla == * Pisan yliopiston kotisivu. Luokka:Italian yliopistot Luokka:Pisa
Michael Goldenberg

Michael Goldenberg (s. 1965) on näytelmäkirjailija ja Hollywoodin käsikirjoittaja ja ohjaaja. Hän on käsikirjoittanut muun muassa elokuvan Harry Potter ja Feeniksin kilta (2007). ==Elokuvat == Vuosi Elokuva Ohjaaja huom. 1996 Bed of Roses Goldenberg itse 1997 Ensimmäinen yhteys (elokuva) Robert Zemeckis perustuu Carl Saganin romaaniin 2003 Peter Pan P.J. Hogan 2007 Harry Potter ja Feeniksin kilta David Yates 2011 Green Lantern Martin Campbell 2020 Artemis Fowl Kenneth Branagh == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Vuonna 1965 syntyneet Luokka:Elävät henkilöt
(Set This) World Ablaze

(Set This) World Ablaze on konserttitaltiointi-DVD yhdysvaltalaisen metalcore- yhtye Killswitch Engagen keikalta. Konsertti on nauhoitettu Worcesterin kaupungissa Massachusettsissa, Yhdysvalloissa 28. heinäkuuta 2005. Se sisältää kappaleita yhtyeen kolmelta ensimmäiseltä albumilta, Killswitch Engagelta, Alive or Just Breathingiltä ja The End of Heartachelta. == Kappaleet == #A Bid Farewell #Breathe Life #Fixation on the Darkness #When Darkness Falls #Self Revolution #The End of Heartache #Take This Oath #Numbered Days #The Element of One #Prelude #Hope Is... #Life to Lifeless #My Last Serenade #Rose of Sharyn === Encore === # * Vide Infra #Temple From The Within == Lisämateriaali == * Kaikki yhtyeen musiikkivideot kolmelta ensimmäiseltä albumilta. * 85-minuuttinen dokumentti From The Bedroom To The Basement, tarina yhtyeen noususta suureksi nimeksi. Vierailevia esiintyjiä muun muassa Randy Blythe (Lamb of God), Corey Taylor (Slipknot) sekä Brian Fair (Shadows Fall). * "Behind The Scenes" -materiaalia bändin varhaisista ajoista tuoreempiin live-esiintymisiin asti. == Arvostelut == * Noise.fi: Noise.fi == Lähteet == Luokka:Vuoden 2005 konserttitallenteet Luokka:Killswitch Engagen albumit Luokka:Musiikki-DVD:t
Seututie 930

Seututie 930 on Lapin maakunnassa kulkeva seututie. Tie alkaa Ylitornion Aavasaksalta Valtatieltä 21 ja päättyy Rovaniemen Muurolaan Valtatielle 4. Tien pituus on noin 81 kilometriä ja se on kokonaisuudessaan päällystetty. Aiemmin tie alkoi Aavasaksalla Ruotsin vastaiselta valtakunnanrajalta, mutta nykyisin tämä noin 300 metrin pituinen osuus on kantatie 98. Seututien 930 muuttamista kantatieksi on esitetty Lapin liikenne 2020 -suunnitelmassa. ==Reitti ja tieyhteydet== *Ylitornio **Aavasaksa (vt 21 E8, kt 98, st 932) **Mellakoski (st 929) **Mellajärvi *Rovaniemi **Louejärvi **Muurola (vt 4 E75) ==Välimatkataulukko== (km) Aavasaksa Mellakoski 37 Mellakoski Muurola 81 44 Muurola Rovaniemi 106 69 25 Rovaniemi == Lähteet == Luokka:Ylitornion liikenne Luokka:Rovaniemen liikenne 930
Danielle Browning

Danielle Browning (s. 29. elokuuta 1981) on jamaikalainen pikajuoksija. Browning oli mukana Jamaikan 4 × 100 metrin viestijuoksujoukkueessa, joka voitti Helsingin MM-kisoissa 2005 hopeaa. Hän osallistui seuraavana vuonna Kansainyhteisön kisoihin, joissa karsiutui 100 metrin juoksun välierissä. Viestissä Jamaika voitti kultaa. ==Ennätykset== * 100 metrin juoksu: 11,42 (2005) * 200 metrin juoksu: 23,21 (2003) ==Lähteet== * Luokka:Jamaikalaiset pikajuoksijat Luokka:Vuonna 1981 syntyneet Luokka:Elävät henkilöt
Family Jewels

Family Jewels on australialaisen hard rock -yhtye AC/DC:n kahden levyn kokoelma-DVD. Kokoelma sisältää yli kolme tuntia videoita yhtyeen tunnetuimmista kappaleista aikajärjestyksessä. Esitykset on nauhoitettu konserteista tai TV-esiintymisistä. Ensimmäisellä levyllä on kappaleita yhtyeen entisen laulajan Bon Scottin ajalta vuosilta 1975–1980 ja toisella levyllä nykyisen laulajan Brian Johnsonin ajalta vuosilta 1980–1991. Brittiläinen musiikkilehti Classic Rock nimesi Family Jewelsin "vuoden DVD:ksi" vuonna 2005. ==Kappaleet== ===DVD 1=== #"Baby, Please Don't Go" (Williams) (huhtikuu 1975) #"Show Business" (kesäkuu 1975) #"High Voltage" (kesäkuu 1975) #"It's a Long Way to the Top (If You Wanna Rock 'n' Roll)" (helmikuu 1976) #"T.N.T." (1976) #"Jailbreak" (1976) #"Dirty Deeds Done Dirt Cheap" (joulukuu 1976) #"Dog Eat Dog" (1977) #"Let There Be Rock" (1977) #"Rock 'n' Roll Damnation" (1978) #"Sin City" (syyskuu 1978) #"Riff Raff" (huhtikuu 1978) #"Fling Thing / Rocker" (huhtikuu 1978) #"Whole Lotta Rosie" (lokakuu 1978) #"Shot Down In Flames" (heinäkuu 1979) #"Walk All Over You" (heinäkuu 1979) #"Touch Too Much" (heinäkuu 1979) #"If You Want Blood (You've Got It)" (heinäkuu 1979) #"Girls Got Rhythm" (helmikuu 1980) #"Highway to Hell" (helmikuu 1980) *Kaikki kappaleet Young, Young ja Scott, ellei toisin mainita. ===DVD 2=== #"Hells Bells" (1980) #"Back in Black" (1980) #"What Do You Do for Money Honey" (1980) #"Rock and Roll Ain't Noise Pollution" (1980) #"Let's Get It Up" (1981) #"For Those About to Rock (We Salute You)" (1983) #"Flick of the Switch" (1984) #"Nervous Shakedown" (1984) #"Fly on the Wall" (1985) #"Danger" (1985) #"Sink the Pink" (1985) #"Stand Up" (1985) #"Shake Your Foundations" (1985) #"Who Made Who" (1986) #"You Shook Me All Night Long" (1985) #"Heatseeker" (1988) #"That's the Way I Wanna Rock 'n' Roll" (1988) #"Thunderstruck" (Young / Young) (1990) #"Moneytalks" (Young / Young) (1990) #"Are You Ready" (Young / Young) (1991) *Kaikki kappaleet Young, Young ja Johnson, ellei toisin mainita. Levyllä 2 on myös yhtyeen diskografia. Luokka:AC/DC Luokka:Musiikki-DVD:t
Mikrometriruuvi

Mikrometriruuvi eli mikrometritulkki tai yleisesti vain mikrometri on etenkin tarkassa metallityössä käytettävä mittaväline. Mikrometriruuvissa ruuvikierre on mitoitettu siten, että ruuvi liikkuu kierroksen aikana kohti vastakappaletta tai siitä poispäin tasan yhden millimetrin, tai tasan puoli millimetriä. Kun ruuvin kanta on jaettu sataan tai viiteenkymmeneen osaan, riippuen ruuvikierteen noususta, voidaan mikrometriruuvilla mitata periaatteessa 1/100 mm tarkkuudella. Mikrometrin, ruuvin merkittävän sovelluksen keksi skotlantilainen James Watt vuonna 1772. Ensimmäinen mikrometri toimi samaan tapaan kuin nykyisetkin, sen mittaustarkkuus oli noin 0,02 mm eli millimetrin viideskymmenesosa. Käyttötarkoituksesta riippuen on olemassa erilaisia mikrometriruuveja. Tavallisin on kappaleen ulkopinnan mittaamiseen tarkoitettu mikrometri. Saatavilla on myös mm. onton kappaleen sisäpinnan tai kappaleen korkeuden mittaamiseen tarkoitettuja mikrometriruuveja. Kuva:MicrometerDepth916947.jpg|Syvyysmikrometri lisävarrella Kuva:MicrometerInside5-30 25-50.jpg|Sisähalkaisijan mittaamiseen tarkoitettuja mikrometrejä ==Katso myös== *Työntömitta Luokka:Mittalaitteet
Ulla Olin-Nilson

Ulla Olin-Nilson (10. elokuuta 1920 Helsinki – 26. helmikuuta 2009 Huskvarna) oli suomenruotsalainen kirjailija ja runoilija. Hän muun muassa käänsi Aleksis Kiven Seitsemän veljestä ruotsiksi. Vuonna 1949 Olin-Nilson muutti Nässjöön, Ruotsiin. == Teokset == * Vårbrytning (1939) * Verklighetens idyller (1941) * Mörk ligger jorden (1943) * Havsfärd (1949) * Dagövning (1959) * De levandes mod (1972) * Vintertvätt (1986) * Medicinkopparnas förvandling (1987) * Inte nu men nu (1989) * Valda dikter (1989) * Eftervärme (1990) * Olga och Robert Rostedt (1991) * Solen installerad (1992) * Närmare dikt, till dig (1993) * Försök till testamente (1995) * Dröm om viktlöshet (1999) * Oförklarligt lysande (2002) * Vid en isrand (2003) == Palkintoja == * Lybeckin palkinto 1944, 1973 * Ferlinpalkinto 1992 * Samfundet De Nios Särskilda -palkinto 2001 == Lähteet == Luokka:Suomalaiset runoilijat Luokka:Suomenruotsalaiset kirjailijat Luokka:Vuonna 1920 syntyneet Luokka:Vuonna 2009 kuolleet
Entrena

Entrena on kaupunki La Riojan maakunnassa Koillis-Espanjassa lähellä maakunnan pääkaupunkia Logroñoa. Koska kaupunki sijaitsee maakunnan pääkaupungin lähellä, sen väkiluku on ollut kasvussa. Merkittäviä paikallisia juhlia ovat San Cristóbal, jota vietetään 10. heinäkuuta, ja San Blas, jota vietetään 3. helmikuuta. == Kuvia == Crucero Plaza del Coso (Entrena).jpg|Plaza del Coso Iglesia de San Martín (Entrena).jpg|Iglesia de San Martín Convento de Santa Clara (Entrena).jpg|Convento de Santa Clara Ermita de Santa Ana (Entrena).jpg|Ermita de Santa Ana == Lähteet == === Viitteet === == Aiheesta muualla == Luokka:La Riojan kunnat Luokka:Espanjan kaupungit
Kuusiluoto

Kuusiluoto on Tornion edustalla sijaitseva saari, joka on tällä hetkellä asumaton. Saareen aiottiin säilöä Outokummun ferrokromi- ja terästehtaan kuonajätettä, mutta suunnitelmasta luovuttiin. Kuusiluoto oli 1900-luvun alussa vireä sahayhdyskunta. ==Historia== Kuusiluotoa ei näy vielä meren pinnan yläpuolella noin vuonna 1300, joten se on matala saari. Saari kuului 1629 perustettuun, isonjaon jälkeen 1/4 manttaalin kokoiseen Kunnarin tilaan. Vuonna 1852 Kunnarilla oli kaksi hevosta, kahdeksan lehmää, yksi nuori lehmä ja kymmenen lammasta sekä maita myös mantereen puolella. ===1900-luvun alusta Lapin sotaan – sahayhdyskunta=== Vuonna 1899 erotettiin tilasta palsta Kuusiluodon sahaa varten, jonka raatimies Isak Kurt johtamansa Anders Kurt & Co:n nimissä oli ostanut pirkkiöläiseltä Nils Peter Kunnarilta. Saha aloitti toimintansa 1901. Paikka oli erinomainen, koska sekä Kemijoen että Tornionjoen puita voitiin sahata siellä. Rosenlew-yhtiö laajentui pohjoiseen 1900-luvun alussa hankkimalla vuonna 1911 omistukseensa torniolaisen taloudellisissa vaikeuksissa olevan Anders Kurt & Co:n.* Vuonna 1916 oli Kuusiluodon sahayhdyskunnan asukasmäärä 203 henkilöä. Yhteydet Kuusiluodosta hoidettiin erilaisilla laivoilla. Kuusiluodosta tuli Tornion ja Kemin välisen laivaliikenteen tärkeä pysähdyspaikka Röyttän ohella. Liikennettä hoitivat tällöin yksityisten omistamat laivat, jotka liikennöivät tyypillisesti touko–lokakuun välisen ajan vuodesta. 1900-luvun alussa yhteyttä hoiti S/S Tornio ja myöhemmin S/S Pohjola ja S/S Saaristo. Laivojen liikenne jatkui aina toisen maailmansodan alkuvuosiin asti. Lukukaudella 1942–1943 Kuusiluodon koulussa oli vielä 109 oppilasta. Vuonna 1933 saha oli siirtynyt Rosenlew- yhtiön haltuun. Röyttän sahan palo 1928 aiheutti sen, että tuotteiden kysyntä kasvoi. Talvisodan alkaessa työt taas hiljenivät sahalla ja 1944 Lapin sodan pyörteissä saksalaisen tykistön osuma sytytti tulipalon, joka tuhosi sahayhdyskunnan asunnot. Itse saha jäi tuotantokuntoiseksi, ja suuri määrä sahattua puutavaraa jäi myös saarelle. Lapin sodan jälkeen sahaus lopetettiin. Sahattua puutavaraa käytettiin Tornionseudun jälkeenrakennustarpeisiin. ===Sotien jälkeinen aika – autioitunut saari=== Saarelle jäi paikallisen merivartioston käyttöön rakennuksia. Varsinaista pysyvää asutusta saarella ei enää ollut. Kuusiluoto siirtyi osittain Outokummun käyttöön ferrokromitehtaan aloittaessa tuotantonsa 1968, jolloin syntyi kiista kuonan varastoinnista Kuusiluotoon ja päästämisestä mereen. Tilanne onneksi ratkesi Outokummun löydettyä menetelmän, jolla saatiin vältettyä jätteiden lasku mereen. Kuonajäteongelma tuli taas esille 1988, jolloin kuonavuori oli kasvanut niin suureksi, että osa siitä olisi pitänyt työntää aiemmin kaivettuun altaaseen. Tähänkin ongelmaan Outokumpu löysi osalle kuonasta ostajan ja loput varastoitiin tehtaan tontille. Ferrokromikuonan on todettu korkeimman hallinto-oikeuden päätöksellä olevan tuotetta eikä jätettä. == Lähteet == Luokka:Tornion saaret Luokka:Alatornion kylät
Diodor Jurjemäkeläinen

Pyhittäjä Diodor Jurjemäkeläinen, syntymänimeltään Diomid, on yksi Karjalan valistajiin luetuista ortodoksisista pyhistä. Hän vaikutti aluksi Solovetskin luostarissa, mutta myöhemmin itse perustamassaan Jurjemäen luostarissa. Pyhittäjä Diodoria muistellaan ortodoksisessa kirkossa marraskuun 20. päivänä. Hänen elämäkertansa on kuitenkin sijoitettu ortodoksiseen kalenteriin kuolinpäivän marraskuun 27. päivän kohdalle. == Aiheesta muualla == *Ortodoksi.net / Pyhittäjä Diodor Jurjemäkeläinen Luokka:Karjalan valistajat Luokka:Pyhät
Auringonpistos

Auringonpistos eli helioosi on hypertermian lievä muoto ja se johtuu ruumiin liiallisesta päähän kohdistuvasta suorasta lämpösäteilystä. Auringonpistos aiheuttaa hermostollisia oireita, kuten päänsärkyä, huimausta, pahoinvointia ja ärtynyttä oloa. Vaikeissa tapauksissa se voi saada aikaan verenkiertošokin tai tajuttomuustilan. Auringonpistokseen ei tarvita fyysistä rasitusta. Sitä voidaan ehkäistä käyttämällä ilmavia päähineitä, jotka vähentävät päähän kohdistuvaa lämpökuormaa. Sen sijaan tietyt suojakypärät saattavat lisätä auringonpistoksen todennäköisyyttä. Pienet lapset ovat erityisen herkkiä saamaan auringonpistoksen. Auringonpistospotilas tulee siirtää viileään, pois auringonvalosta. Lepo auttaa. Lisäksi käsiä ja jalkoja on hyvä pitää kohoasennossa ja otsalle voi laittaa kylmän kääreen tai viedä potilas kylmään suihkuun. Yleistilan heikentyessä on kuitenkin vietävä potilas lääkärin hoitoon. ==Lähteet== * * Luokka:Fysiologia Luokka:Aurinko Luokka:Seulonnan keskeiset artikkelit
Helsingborgin raatihuone

Helsingborgin raatihuone () on Helsingborgin kaupungissa, Ruotsin etelärannikolla sijaitseva raatihuone. Se on rakennettu vuosina 1892-1897. Sitä varten järjestettiin arkkitehtikilpailu vuonna 1889, ja voittajaksi selviytyi Tukholmassa opiskellut 26-vuotias Josef Alfred Hellerström. Helleström suunnitteli rakennuksesta uusgoottilaista tyyliä mukailevan. Siinä on neljä kerrosta, ja sen kellotorni kohoaa 65 metrin korkeuteen. Päätornin lisäksi rakennuksen kulmia koristavat neljä pienempää tornia. Raatihuoneen lasimaalauksista on vastannut Gustaf Cederström. Ne edustavat Helsingborgin historian eri vaiheita. Raatihuone Luokka:Ruotsin raatihuoneet Luokka:1890-luvulla rakennetut rakennukset ja rakennelmat Luokka:1800-luvulla rakennetut hallintorakennukset
Sininen talo (Turku)

Sininen talo oli Turun keskustan VII kaupunginosassa Koulukatu 2:ssa sijainnut jugendtyylinen puutalo. Talo oli tyypillinen Turun kaksikerroksinen jugendtalo, jonka alempi kerros oli kiveä ja ylempi kerros puuta. Talon suunnitteli melko tuntemattomaksi jäänyt arkkitehti, kreivi Carl Carlsson Armfelt ja se valmistui vuonna 1902 konsuli Oscar Wikeströmin asuintaloksi. Wikeströmin laivakonttori ja myöhemmin huolintaliike Wikeström & Krogius toimivat rakennuksessa yli sadan vuoden ajan. 1960-luvulla rakennus muutettiin kokonaan toimistorakennukseksi. Turun maakuntamuseon näkemyksen mukaan rakennus kuului rakennushistoriallisesti ja ympäristöllisesti arvokkaiden rakennusten luokkaan. Talo sai nimensä kauppiassukujen Wikeström ja Krogius mukaan, jotka ensimmäisen maailmansodan koettelemusten vuoksi fuusioivat yhtiönsä. Oy Wikeström & Krogius Ab teki ensimmäisen aloitteen rakennuksen purkamista jo vuonna 1990, mutta vasta vuonna 2002 tehty aloite johti kaavamuutokseen 27. marraskuuta 2006. Purkamista vastustaneet kansalaiset ja ”Puu ja Talo ry” järjestivät 25. marraskuuta 2006 mielenosoituksen talon säilyttämisen puolesta. Sinisen talon purkaminen alkoi keskiviikkona 16. helmikuuta 2011. == Katso myös == * Turun tauti == Lähteet == * === Viitteet === Luokka:Turun entiset rakennukset ja rakennelmat Luokka:VII kaupunginosa
Sininen talo

Sininen talo voi tarkoittaa seuraavia: == Taloja == *Sininen talo, Etelä- Korean presidentin virka-asunto *Sininen talo, talo Suomenlinnassa Helsingissä (entiseltä väriltään sininen) *Sininen talo, Samuli Paulaharjun kotitalo Tuirassa, Oulussa *Sininen talo, huolintaliike Wikeström & Krogiukssen toimitalo Turussa (purettu) *Sininen talo, Erik Bryggmanin suunnittelema entinen suojeluskuntatalo Salossa (nykyään juhlasali ja näyttelytila) *”Sininen talo”, Méxicossa toimivan Frida Kahlo -museon ja Kahlon kotitalon kutsumanimi *Sininen huvila eli Eläintarhan huvila 11, talo Helsingin Linnunlaulussa == Kuvitteellisia taloja== *Sininen talo, kuvitteellinen rakennus, jossa television lastenohjelman hahmo Sinisen talon nalle asuu
Allende

Allende on muun muassa seuraavien henkilöiden sukunimi: * Isabel Allende (s. 1942), chileläinen kirjailija * Maya Fernández Allende (s. 1971), chileläinen biologi, eläinlääkäri, poliitikko ja ministeri * Salvador Allende (1908–1973), Chilen presidentti 1970–1973.
Saale

Saale on Elben 413 kilometriä pitkä sivujoki, joka virtaa Saksassa Baijerin, Thüringenin ja Saksi-Anhaltin osavaltioissa. Se virtaa Jenan ja Hallen kaupunkien läpi. Se yhdistyy Elbeen Magdeburgin eteläpuolella. Saalen alajuoksulla on hedelmällistä maata, jossa viljellään vehnää, ohraa ja sokerijuurikasta. == Lähteet == == Aiheesta muualla == Luokka:Saksan joet Luokka:Elben vesistö
Mulde

Mulde on Elben 124 kilometriä pitkä sivujoki joka virtaa Saksin ja Saksi- Anhaltin osavaltiossa Saksassa. Mulden alkulähteet ovat Erzgebirgen vuoristossa lähellä Tšekin rajaa. Joki syntyy itse asiassa kahdesta haarasta Zwickauer Muldesta ja Freiberger Muldesta, jotka yhdistyvät Colditzissa. Joki virtaa Colditzista luoteeseen ja matkan varrella siihen on padottu Mulden tekojärvi. Mulde yhdistyy Elbeen Roßlaussa. ==Aiheesta muualla== Luokka:Saksan joet Luokka:Elben vesistö